REGOLAMENT TAL-KUMMISSJONI (KE) Nru 1179/2009
tas-26 ta’ Novembru 2009
li jemenda jew iħassar ċertu regolamenti dwar il-klassifikazzjoni tal-oġġetti fin-Nomenklatura Magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
Billi:
(1)
Ċertu Regolamenti tal-Kummissjoni li jikkonċernaw il-klassifikazzjoni tal-oġġetti, adottati sabiex jiżguraw l-applikazzjoni uniformi tan-Nomenklatura Magħquda stabbilita bir-Regolament (KEE) Nru 2658/87, jirreferu għall-kodiċi jew noti li m’għadhomx jeżistu jew li m’għadhomx validi. Dawn għalhekk għandhom jiġu emendati, sabiex jikkunsidraw il-kodiċi u n-noti xierqa fis-seħħ.
(2)
Il-klassifikazzjonijiet tal-oġġetti stabbiliti f’ċertu Regolamenti oħra m’għadhomx jintużaw, jew m’għadhomx relevanti jew validi, minħabba, inter alia tibdiliet fid-deskrizzjonijiet tal-oġġetti u l-kodiċi relatati tagħhom fis-Sistema Armonizzata jew fin-Nomenklatura Magħquda. Dawk ir-Regolamenti għandhom għalhekk jiġu emendati jew jitħassru.
(3)
Il-metodu tal-analiżi stabbilit fir-Regolament tal-Kummissjoni (KEE) Nru 3470/89 (2) m’għadux jintuża, billi n-nota addizzjonali li għall-applikazzjoni tagħha kien jintuża dak il-metodu m’għadhiex teżisti. Għalhekk ir-Regolament (KEE) Nru 3470/89 għandu jitħassar.
(4)
Il-mizuri pprovduti f’dan ir-Regolament huma skont l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
Ir-Regolamenti elenkati fil-kolonna 2 tat-tabella stabbilita fl-Anness I ta’ dan ir-Regolament huma emendati kif speċifikat f’dak l-Anness.
Artikolu 2
Ir-Regolamenti elenkati fil-kolonna 2 tat-tabella stabbilita fl-Anness II ta’ dan ir-Regolament huma emendati kif speċifikat f’dak l-Anness.
Artikolu 3
Ir-Regolamenti elenkati fl-Anness III ta’ dan ir-Regolament għandhom jitħassru.
Artikolu 4
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, is-26 ta’ Novembru 2009.